9 oy davomida O‘zbekiston temir yo‘llarida 19 ming 860 ta kamchillik aniqlangani ma’lum bo‘ldi

“O‘zbekiston temir yo‘llari” DATYK  tizimida temir yo‘l tashuvi xavfsizligini ta’minlash maqsadida 9 oy davomida 2 ming 652 ta profilaktika ishlari amalga oshirilgan. Buning natijasida kompaniya temir yo‘llarida 19 ming 860 ta kamchilik aniqlangan, ulardan 3 ming 272 tasi temir yo‘l tashuvlariga xavf tug‘dirgan. Bu haqda “Podrobno” axborot agentligi xabar berdi.

Xabarga ko‘ra, vazirlik va idoralarda olib borilgan profilaktika ishlari natijasida 3 ming 477 ta kamchiliklar aniqlangan.
Temir yo‘l kesib o‘tadigan joylar orqali o‘tish qoidalari buzilishi va fuqarolar tomonidan qoramollarning o‘tlovga olib chiqilishi oqibatida esa 9 oy davomida 24 ta holatda avtotransport vositalarini, 68 ta holatda fuqarolarni va 24 ta holatda qoramolni urib yuborish hodisalari qayd etilgan.
“O‘zbekiston Respublikasi Temir yo‘llarida yuk va yo‘lovchi tashish xavfsizligini nazorat qilish” davlat inspeksiyasi Toshkent—Samarqand yo‘nalishidagi “Afrosiyob” tezyurar poyezdi xavfsizligi ustidan ham davlat nazoratini olib bormoqda. 9 oy mobaynida bu yo‘nalishda 587 ishchi bilan 194 ta profilaktik tadbirlar o‘tkazilgan.
Foto © O‘zA